জানা গেছে, রাষ্ট্রবিজ্ঞান বিভাগের শিক্ষক নূরউদ্দিন আলো পিএইচডি ডিগ্রি লাভের জন্য ২০০৮ সালের জুন মাসে ‘দ্য প্রাকটিসেস অব মার্কসিজম অ্যান্ড দেয়ার ইমপেক্ট অন মডার্ন ওয়ার্ল্ড: দ্য কেইস অব অবজেকটিভাইজেশন’ শীর্ষক বিষয়ে গবেষণা শুরু করেন। গবেষণাপত্র জমা দেন ২০১১ সালের মে মাসে। বিশ্ববিদ্যালয় কর্তৃপক্ষ ওই বছরের ১০ আগস্ট তাকে পিএইচডি ডিগ্রি দেয়। গতবছর ১ জুন তার ওই থিসিস ভুয়া অভিহিত করে একই বিভাগের ৫ জন শিক্ষক বিশ্ববিদ্যালয়ের উপাচার্যের কাছে লিখিত অভিযোগ করেন।